### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 30. august 2023 har vedtaget forslaget fra Enhedslisten de Rød-Grønnes byrådsgruppe i overensstemmelse med erklæring fra Sundheds- og Omsorgsudvalget af 23. august 2023.

###

Beslutningsforslag fra EL

Beslutningspunkter

Ad 1) MSO iværksætter i samarbejde med relevante fagforeninger evaluering af omstruktureringen i MSO.

Hvorfor fremsendes indstillingen?

Omstruktureringen skulle blandt andet sikre øget fokus på dialogen med borgere og pårørende, fremgår det i forslaget. Samtidig vil kommunen oprette en klageinstans, en slags kommunal ombudsmand, som skal sikre, at alvorlige klager over plejehjem havner på forvaltningschefens bord.

Da omstruktureringen i MSO blev gennemført blev både proces og omstruktureringen problematiseret:

fx udtrykker ledere af plejehjem og plejecentre i [adresse] og Højbjerg, oktober 2020, at en gennemgribende omstrukturering af ældreplejen i [adresse] ikke er den rette vej at gå.

Janni Koch, fællestillidsrepræsentant for sygeplejerskerne i Sundhed og Omsorg, [adresse], udtrykker det således i marts 2021: “Det er borgerne og dygtige medarbejdere, der bliver tabere, når [adresse] haster omstruktureringer igennem på sundheds- og omsorgsområdet… Grundlæggende er vi som sygeplejersker omstillingsparate og indstillede på at gå mange ekstra skridt. Det kræver blot, vi bliver inddraget, lyttet til og føler, at vores arbejdergiver anerkender vores indsats. Det virker som logik, men det er det i øjeblikket ikke for Sundhed & Omsorg i [adresse].”

Februar 2021 kan man læse følgende konklusion: FOA Århus næstformand Mette Fuglsig Schjødt er ikke overbevist om, at den nye struktur vil forbedre forholdene i byens ældrepleje

Enhedslisten var klar i sin vision: Vi har brug for, at supervision, faglig refleksion og ytringsfrihed bliver en integreret del af hverdagen og ikke flere ledelseslag, mere kontrol og flere tjenstlige samtaler. Vi har brug for en ledelse, der repræsenterer en faglighed, og der ved, hvad der foregår og reflekterer sammen med personale og pårørende.

Hvilken værdi for borgere og samfund?

Medarbejdernes stemme skal høres, når der skabes omstruktureringen.

Det politiske niveau skylder at følge op på den rejste kritik og problematikkerne, så vi kan ændre uhensigtsmæssigheder og imødekomme medarbejderne.

Hvad igangsættes?

MSO iværksætter i samarbejde med relevante fagforeninger evaluering af omstruktureringen.

Overordnede og kvalitative vurderinger

Fx

- Hvordan er samarbejdet mellem fagforeningerne og forvaltningen ift. omstruktureringen?

- Hvordan oplever medarbejderne - de forskellige faggrupper - omstruktureringen?

- I hvilket omfang har omstruktureringen lykkes med at indfri målsætningerne fremsat i forvaltningen?

- I hvilket omfang har omstruktureringen levet op til de anbefalinger, som Sundhed og omsorgsudvalget fremsatte

fx: hvilke tiltag er iværksæt ift. at “kultur er fundamentet for forandring” (fokus på uddannelse, mesterlære, magtanvendelse, sundhedsfaglig ledelse mv.) - hvad er medarbejdernes vurdering heraf?

- Har den nye struktur forbedret forholdene i byens ældrepleje?

- Har den nye struktur betydet mere silotænkning og hæmmet det nødvendige samarbejde omkring borgeren?

- Hvordan opleves opdelingen i søjlerne?

- Er der logiske arbejdsgange - også for medarbejderne?

- Hvordan sikres der sammenhæng mellem søjlerne og visitationen, når borgernes behov forandres?

- Hvordan er der taget hånd om, at medarbejderne ikke reelt bliver opdelt i et A- og B-hold?

- Er arbejdsvilkårene blevet væsentligt mere attraktive i [adresse] end i [adresse]?

- Er der ændringsforslag, som vil kunne forbedre strukturen?

Konkrete spørgsmål

fx

- Hvor mange medarbejdere har forladt jobbet i perioden?

- Er enhedernes størrelse passende?

- Hvordan vurderes fagligheden - er der blevet skruet mere op for den eller?

- Hvordan er fordelingen af ressourcer nu sammenlignet med før organisationsændringerne?

- Hvordan er fordelingen af (personale)ressourcer mellem enhederne?

- Hvor mange ressourcer bruges der på kørsel?

- Har omstruktureringen givet mere plads til ledelsesnærvær i dagligdagen?

- Oplever borgerne, at der i højere grad kommer kendt personale?

- Kan personalet i højere grad udføre arbejdet af høj kvalitet?

- Er arbejdsmiljøet forbedret og dermed arbejdsglæden?

- Kan der fastholdes og tiltrækkes fagligt kompetent personale?

I evalueringen kan også inddrages en redegørelse for hvor mange omorganiseringer, der har været, og hvordan ledelsesspændet har udviklet sig.

Hvilke ressourcer kræves

Det forudsættes, at der indenfor MSOs egen ramme kan afsættes ressourcer til denne evaluering.

På vegne af byrådsgruppen

Nanna Thorsen, Enhedslisten

### Sagsforløb

Udvalg: [adresse]

Dato: 01-12-2022

Jørgen Lauridsen:

Fremsendes til Sundheds- og Omsorgsudvalget til behandling i henhold til beslutning i byrådets møde den 1. december 2022.

Udvalg: Sundheds- og Omsorgsudvalget

Dato: 07-12-2022

Jørgen Lauridsen:

Udsat.

Udvalg: Sundheds- og Omsorgsudvalget

Dato: 23-08-2023

Jørgen Lauridsen: 5

Udvalget kunne enstemmigt anbefale, at byrådet tiltræder forslaget, og der igangsættes et serviceeftersyn af organiseringen i Sundhed og Omsorg som beskrevet.

James Søndergaard var forhindret i at deltage i udvalgets behandling af sagen.